SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Viera Petrášová, JUDr., Národný kontaktný bod, CVTI SR Lamačská cesta 8/A, 811 04 Bratislava, Národný kontaktný bod, AJ
2.  Zahraničná pracovná cesta:
Belgicko, Brusel, 29.-30.4.2015, Albert Borschette building, meeting room 4a
Priebeh cesty: prekročenie slovensko- rakúskych hraníc 29.4.2015 o 10:00
	           prekročenie rakúsko- slovenských hraníc 30.4.2015. o 23:30
3.  Rámcový program pobytu:
30.4.2015 – Piate zasadnutie programového výboru H2020 – Výskumné infraštruktúry, Albert Borshette budova, Brusel, Belgicko
4.  Stručný priebeh rokovaní, resp.  študijného pobytu:
Agenda

1.	Welcome and introduction
Adoption of the draft agenda
Adoption of the draft minutes of the PC RI meeting of 12/02/2015	09:30	
2.	Information on outcomes of evaluation of call with deadline 14/01/15: H2020-INFRADEV-3-2015 (RTD)	09:40	
3.	Information on response to calls with deadline 21/04/15: 
H2020-INFRADEV-2-2015 and INFRASUPP-2-2015 (RTD)	10:00	
4.	Discussion on the preparation of the work programme 2016-17	10:05	
	Lunch break	12:30	
4.	Continuation of discussions on the preparation of the work programme 2016-17	14:00	
5.	Any other business 	16:15	
6.	Close of meeting	16:30	

Dňa 30.4.2015 sa uskutočnilo piate zasadnutie programového výboru pre Výskumné infraštruktúry. Ako prvý bod programu boli prezentované výsledky výzvy INFRADEV, kde sa Slovensko podieľa prostredníctvom Sociologického ústavu Slovenskej akadémie vied vo výške 12.000,- EUR. Z tretích krajín boli najvýznamnejšie Švajčiarsko a Nórsko.
K druhej časti výziev INFRADEV a INFRASUPP sa EK ešte nemohla podrobnejšie vyjadriť, pretože termín na podávanie projektov bol až 21.4.2015.

Ďalším predmetom rokovania už bola príprava ďalšieho pracovného programu na roky 2016/2017. Vo všeobecnosti možno konštatovať, že výskumné infraštruktúry budú zohľadňovať politické priority agendy Európskej komisie, najmä na zvýšenie ich príspevku na posilnenie Európskej globálnej konkurencieschopnosti, vytvorenie nových a udržateľných pracovných miest a podpory rastu. Pracovný program v oblasti výskumných infraštruktúr bude zameraný dlhodobú trvalú udržateľnosť pri rozšírení úlohy a dopadu na výskumné infraštruktúry v inovačnom reťazci a zvýšenia využívania produkovaných alebo nazbieraných dát výskumnými infraštruktúrami. Všetky projekty, ktoré budú financované podľa pracovného programu 2016/2017 sa budú musieť zároveň podieľať na Pilot – Open Research Data. Novinkou v Horizonte 2020 je aj vytváranie Data Management Plans (DMPs), ktoré musia upraviť, aké dáta sa vytvoria, ako a či budú využívané alebo sprístupnené pre následné overenie a používanie a ako bude s nimi naložené a ako budú chránené. 
Časť výziev týkajúcich sa E- Infrastructures bude mať iné zameranie ako predchádzajúce a mali by byť stredovo orientované na užívateľov, orientované na služby, spoľahlivé a inovatívne. E-Infrastractures budú mať tri hlavné témy – Integrácia a konsolidácia platforiem elektronických infraštruktúr podporujúcich Európske politiky a výskum a vzdelávanie komunít (vymedzených 55 mil. EUR), - Prototypovanie inovatívnych platforiem elektronických infraštruktúr a služieb pre výskum a vzdelávanie komunít, priemyslu a občanov v širšom zmysle (vymedzených 67 mil. EUR), - Podpora pre politiky a medzinárodnú spoluprácu (vymedzených 10 mil. EUR). Prvá téma bude zameraná najmä na spoluprácu s infraštruktúrou Géant a to na základe rámcových zmlúv o spolupráci, ktoré budú mať za cieľ výskum a tzv. networking, networkingovú infraštruktúru, inovačnú platformu a vytvorenie trans-atlantického kábla. Ostatné témy budú otvorené pre akékoľvek subjekty s tým, že Európska komisia trvá na znení navrhnutých tém. Členovia programového výboru, najmä zástupca zo Spojeného kráľovstva sa vyjadril, že takto navrhnuté znenia nebudú prístupné tradičným žiadateľom a preto môžu byť noví žiadatelia nespoľahliví. Európska komisia namietala, že vychádza z návrhov od vedeckých komunít, ktoré potrebujú takéto služby a preto nemôže prispôsobiť znenie výziev pre konkrétnych žiadateľov. Na elektronické infraštruktúry bude vymedzených 122 mil. EUR.
Ostatná časť prezentácie a diskusií sa viedli ohľadom ďalších tém pracovného programu na roky 2016/2017. Téma INFRADEV bude zameraná na dizajnové štúdie, prípravnú fázu pre ESFRI projekty, individuálnu podporu pre ESFRI projekty a iné svetovo klasifikované infraštruktúry a pilotný projekt pre Európsky výskumný a vedecký kloud. Posledná téma vychádza zo štúdie Európskej komisie a požiadaviek jednotlivých ESFRI infraštruktúr v konkrétnych priemyselných oblastiach. Mala by prispieť k implementácii Open Access politiky a vytvoriť akúsi federáciu, ktorá by zlučovala súčasných malých poskytovateľov služieb. Na túto tému bolo vymedzených 140 mil. EUR.
Novinkou oproti predchádzajúcemu pracovnému programu je téma INFRAINNOV, ktorá má dosiahnuť podporenie  ko-inovácií pre budúcu detekciu a zobrazovacie technológie a podporu technologických infraštrukúr. Na túto tému bolo vymedzených 30 mil. EUR. 
Téma INFRASUPP je zameraná na politické opatrenia pre výskumné infraštruktúry, medzinárodnú spoluprácu pre výskumné infraštruktúry, podporu pre politiky a medzinárodnú spoluprácu pre elektronické infraštruktúry. Na túto tému bolo vymedzených 21 mil. EUR.

5.  Odporúčané závery:
Priebežne informovať žiadateľov o zmenách a doplneniach v oblasti európskych výskumných infraštruktúr..
6.   Prehľad prinesenej dokumentácie a miesto jej uloženia
Všetky prezentácie budú dostupné na špecializovanom webe CVTI SR a na požiadanie budú rozposlané žiadateľom.
7.   Osobitne vyhodnotený očakávaný prínos ZPC
Získané informácie budú použité pri konzultáciách s účastníkmi H2020 a zabezpečia úspešnú implementáciu projektov. 
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: JUDr. Viera Petrášová		                  ......................................
Dátum: 12.5.2015
								
Správu schválil:  prof. RNDr. Ján TURŇA, CSc., generálny riaditeľ  ......................................